  Виталий Пронин Юэмъёсты кырмо ву вылысь но  Шаерамы юыса руль сьӧры пуксьылэмъёс, 1 сюрслэсь ятыр адями, оглом 39 миллион манет тыриськоно луозы.Административной кодексысь 12.8 но 12.26 статьяосъя кудӟыса машинаен ворттылӥсьёслы 30 сюрс манет штраф тупатэмын. Водительлэсь 2 арлы правозэ талало.Дэри ёросысь воргорон тыриськонэз сярысь вунэтэм. Но судъя приставъёс доразы  вуылэм бере шаплы тодаз ваем - штрафсэ пытсам. Нош Шаркан ёросысь пиосмурт 5 уй-нунал кечат-вамат укно сьӧрын пукемез бере гинэ визьмаськем. Та вакытэ солэн ӝыны уждунэз кошке тыриськонъёслы.Законэз тӥям мурт, пытсэт сьӧрын пуке ке но, штрафъёсызлэсь уг мозмытскы. Туэ ӝыны ар куспын тюрьмае шедьылӥз ини 181 адями. Азьпал радын мыно Алнаш, Дэри, Камбарка, Красногорск, Шаркан ёросъёсысь но Ижысь руль бергатӥсьёс.Курытсэ юыса, уг яра ворттылыны ву вылтӥ но. Законэз тӥясьёслы тупатэмын 10 сюрс манет штраф. Катерез яке гидроциклэз валтыны лэзись правоез 1 арлы талало. Кудӟемъёсты кырмон вылысь элькунысь Пичи судноосъя инспекциын ужасьёс рейдъёсы потало.Тыриськонъёс сярысь иворез тодыны луоз r18.fssprus.ru сайтысь.  Питран улэ сюриз Сьӧлта ёросысь Льнозавод гуртысь 3 аресъем пияш, трактор питран улэ шедьыса,  быриз.Пичильток «Беларусь» сьӧры уйиське вылэм. Бызьыкуз канжаськем но усем. Пинал вылтӥ тракторлэн уробоез ортчем...Шаерысьтымы Сюрес вылын кышкытлыклэсь утиськонъя инспекцилэн управлениезлэн кивалтӥсез Александр Коробейников пусйиз: июнь толэзе сюрес вылын нылпиосын герӟаськем 24 шуккиськон пусъемын. 27 пинал вӧсь луиз, 2-ез быриз. Кылем арен ӵошатыса, туэ лыдпусъёс йылэмын.  Быдэ вуыны ӧз кылды... Туэ школаез йылпумъям 17 аресъем пияш Пичи Пурга ёросысь Аксакпочинкаысь тыметэ выйиз.Пияш Татарстанысь Агрыз городысь 3 номеро школаез йылпумъям вылэм. Шур дуре шулдыръяськыны мынэм классэныз ӵош. Егитъёсын валче шутэтскизы анай-атайёс но. Озьы ке но соос пияшез утьыны ӧз быгатэ.Ольга Корепанова  